Fararen hula 707 aka kashe a Siriya a watanni 3 na farkon 2020 | TRT Hausa
Fararen hula 707 aka...
Fararen hula 707 aka kashe a Siriya a watanni 3 na farkon 2020
A watanni 3 na farkon wannan shekarar ta 2020 fararen hula 707 aka kashe a Siriya.
02.04.2020 ~ 03.05.2020
Rundunar Kare Hakkokin Dan Adam ta Siriya (SNHR) ta ce a watan Maris kadai an kashe fararen hula 145 a kasar sakamakon hare-haren da aka kai.
A rahoton da Rundunar SNHR ta fitar na watan Maris an bayyana cewar a watan na Maris da ya gabata an kashe fararen hula 145 da suka hada da mata 16 da yara kanana 28 sakamakon hare-haren da aka kai.
Dakarun gwamnatin Siriya da suka hada da na Assad da na 'yan ta'adda 'yan kasashen waje Iran ke goyawa baya sun kashe fararen hula 36 da suka hada da mata 3 da yara kananan 5 a wannan lokaci.
A hare-haren da jiragen saman Rasha suka kai kuma an kashe fararen hula 19 da suka hada da mata 7 da yara kanana 2. 'Yan ta'addar aware na PKK/YPG kuma sun kashe fararen hula 12 da suka hada da yara 2.
mayaka masu adawa da gwamnatin Siriya sun yi musabbabin mutuwar fararen hula 2, sauran bangarori kuma sun kashe fararen hula 76 da suka hada da yara kanana 19 da mata 7.
A wannan shekarar a kasar Siriya a watan Janairu an kashe fararen hula 286, a Fabrairu 276 sai a Maris 145 wanda adadin ya kama 707.
Rahoton Rundunar ta SNHR ya ce daga cikin mutanen da aka kasheawatan da ya gabata akwai 12 da aka dinga azabtar da su har suka mutu.
Tag: #Kisa , #Fararen hula , #Siriya
Iran ta zargi kasashen Tarayyar Turai da yin munafurci game da kisan gilla ga Floyd
Ministan Harkokin Wajen IranJawad Zarif ya zargi kasashe mambobin Tarayyar Turai da yin shiru tare da nuna munafurci game da kisan gillar da 'yan sanda suka yi wa wani bakar fata George Floyd a garin Minneapolis da ke Amurka.
An yi zanga-zangar la'antar kisan gilla ga Floyd a Ajantina
A kasar Ajantina da ke Kudancin Amurka, an gudanar da zanga-zangar nuna adawa tare da la'antar kisan gilla ga bakar fata George Floyd da 'yan sandan Amurka suka yi.
Yadda Turkiyya ta janyo al'amura suka sauya a Libiya
Yadda Turkiyya ta janyo al'amura suka sauya a Libiya.
Akar ya gana da Satterfield
Ministan Tsaron Turkiyya Hulusi Akar ya gana da Jakadan Amurka a Ankara David Satterfield.
/hausa/siyasa/2020/04/02/fararen-hula-707-aka-kashe-a-siriya-a-watanni-3-na-farkon-2020-1389200